《贺知章祠》
宋代·喻良能

乞得君王一曲湖，笑他三迳就荒芜。
欲知千古高风在，月落寒山影自孤。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。